CELEX: 32002D0542
Language: sl
Date: 2002-07-04 00:00:00
Title: Odločba Komisije z dne 4. julija 2002 o spremembi Odločbe 96/482/ES v zvezi s trajanjem izolacijskega obdobja za uvoz žive perutnine in valilnih jajc iz tretjih držav ter ukrepi za zdravstveno varstvo živali po takem uvozu (notificirana pod dokumentarno številko K(2002) 2492)Besedilo velja za EGP

Pomembno pravno obvestilo

|

32002D0542

Uradni list L 176 , 05/07/2002 str. 0043 - 0044

		Odločba Komisijez dne 4. julija 2002o spremembi Odločbe 96/482/ES v zvezi s trajanjem izolacijskega obdobja za uvoz žive perutnine in valilnih jajc iz tretjih držav ter ukrepi za zdravstveno varstvo živali po takem uvozu(notificirana pod dokumentarno številko K(2002) 2492)(Besedilo velja za EGP)(2002/542/ES)KOMISIJA EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti,ob upoštevanju Direktive Sveta 90/539/EGS z dne 15. oktobra 1990 o pogojih v zvezi z zdravstvenim varstvom živali, ki urejajo trgovino med državami članicami Evropske skupnosti in uvoz perutnine in valilnih jajc iz tretjih držav [1], kakor je bila nazadnje spremenjena z Odločbo Komisije 2001/867/ES [2], in zlasti člena 26 Direktive,ob upoštevanju naslednjega:(1) Z Odločbo Komisije 96/482/ES z dne 12. julija 1996 o določitvi pogojev v zvezi z zdravstvenim varstvom živali in veterinarskih spričeval za uvoz perutnine in valilnih jajc iz tretjih držav, razen ratitov in njihovih jajc, vključno z ukrepi zdravstvenega varstva živali, ki se uporabijo po takem uvozu [3], kakor je bila nazadnje spremenjena z Odločbo 2002/183/ES [4], je treba perutnino za rejo in proizvodnjo po uvozu za najmanj šest tednov izolirati na namembnem gospodarstvu, kjer jo nato še pregleda pooblaščen veterinar.(2) Države članice poročajo o težavah s trajanjem izolacijskega obdobja za perutnino, namenjeno obnavljanju populacije prostoživeče divjadi, zaradi povečane agresivnosti in kanibalizma, ki povzroča povečane izgube.(3) Zato se zdi primerno skrajšati trajanje izolacijskega obdobja. Vendar pa je treba opraviti obvezno testiranje na aviarno influenco in atipično kokošjo kugo, da se ohranijo enakovredna jamstva zdravstvenega stanja živali.(4) Odločba 96/482/ES naj se zato ustrezno spremeniti.(5) Ukrepi, predvideni s to odločbo, so v skladu z mnenjem Stalnega veterinarskega odbora za prehranjevalno verigo ljudi in zdravstveno varstvo živali –SPREJELA NASLEDNJO ODLOČBO:Člen 1Odločba 96/482/ES se spremeni, kot sledi:1. V členu 3(1) se doda naslednji pododstavek:"Z odstopanjem od prvega pododstavka se lahko šesttedensko obdobje zadrževanja perutnine za rejo in proizvodnjo, vključno s perutnino, namenjeno obnavljanju populacije prostoživeče divjadi, na namembnem gospodarstvu zmanjša na 21 dni, če se v skladu s postopki vzorčenja in testiranja, opisanimi v Prilogi III, opravijo testi in so njihovi rezultati zadovoljivi."2. Doda se nova Priloga III, katere besedilo je določeno v Prilogi k tej odločbi.Člen 2Vse stroške v zvezi z izvajanjem te odločbe krije uvoznik.Člen 3Ta odločba začne veljati sedmi dan po objavi v Uradnem listu Evropskih skupnosti.Člen 4Ta odločba je naslovljena na države članice.V Bruslju, 4. julija 2002Za KomisijoDavid ByrneČlan Komisije[1] UL L 303, 31.10.1990, str. 6.[2] UL L 323, 7.12.2001, str. 29.[3] UL L 196, 7.8.1996, str. 13.[4] UL L 61, 2.3.2002, str. 56.--------------------------------------------------PRILOGA"PRILOGA IIIPostopki vzorčenja in testiranja za atipično kokošjo kugo in aviarno influenco po uvozuV obdobju, predvidenem z drugim pododstavkom člena 3(1), uradni/pooblaščeni veterinar vzame vzorce na uvoženi perutnini za virološki pregled, ki se testirajo na naslednji način:- Brisi kloake se vzamejo pri vseh pticah, če jih je v pošiljki manj kot 60, ali pri 60 pticah iz večjih pošiljk, med sedmim in 15 dnevom izolacijskega obdobja.- Vsa testiranja vzorcev na aviarno influenco in atipično kokošjo kugo se opravijo v uradnih laboratorijih, ki jih določi pristojni organ, z uporabo diagnostičnih postopkov v skladu s pogoji Priloge III Direktive Sveta 92/66/EGS in Priloge III Direktive Sveta 92/40/EGS.- Dovoljena je priprava zbirnih vzorcev, pri katerih vsak zbirni vzorec obsega do največ pet posameznih ptic.- Izolate virusa je treba nemudoma predložiti nacionalnemu referenčnemu laboratoriju."--------------------------------------------------